**B Balatonföldvár Város Önkormányzata**

8623 Balatonfö**8623 Balatonföldvár, Petőfi u. 1.**

**** Tel.: 84/540-330

**ELŐTERJESZTÉS**

**Balatonföldvár Város Képviselő-testületének**

**2024. február 22. napján tartandó nyilvános ülésére**

**Tárgy:** Az önkormányzat 2024. évi költségvetésének jóváhagyása

Az államháztartásról szóló 2011. évi CXCV. törvény 24.§ (3) bekezdése értelmében a jegyző által előkészített költségvetési rendelet-tervezetet a polgármester február 15-éig nyújtja be a képviselő-testületnek.

A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

*a)*a helyi önkormányzat költségvetési mérlegét közgazdasági tagolásban, előirányzat felhasználási tervét,

*b)* a többéves kihatással járó döntések számszerűsítését évenkénti bontásban és összesítve,

*c)* a közvetett támogatásokat - így különösen adóelengedéseket, adókedvezményeket - tartalmazó kimutatást, és

*d)* a 29/A. § szerinti tervszámoknak megfelelően a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban.

Az Áht. 29/A.§-ban foglaltak szerint, a helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg

*a)*a Gst. 45. § (1) bekezdés *a)*pontjában kapott felhatalmazás alapján kiadott jogszabályban meghatározottak szerinti saját bevételeinek és

*b)*a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

1. fordulóhoz képest történt korrekciók:
* állami támogatás elszámolás többlete (2022.-23. év): 1 506 ezer Ft, ebből 1 397 ezer Ft a TKT által fenntartott intézményeket illet
* a társulási hozzájárulások (TKT, DBRHÖT, szennyvíztársulás): - 207 ezer Ft
* Balatonföldvári Nonprofit Kft. részére pénzeszközátadás beszerzési feladatokra: 15 000 ezer Ft
* 2023. évi pályázati elszámolásából (lakossági víz és csatorna: DRV Zrt.) adódó bevételt és kiadást is érintő visszafizetési kötelezettség 3 000 ezer Ft
* folyószámlahitel felvétele és visszafizetése
* 2024. januári testületi döntések átvezetése: ingatlan vétel 102 000 ezer Ft
* beruházások, felújítások és dologi kiadások közti átcsoportosítások (pl. építési engedély köteles beruházás ÁFA összege)
* Köznevelési intézmény energetikai korszerűsítése (TOP\_PLUSZ-2.1.1-21-SO1-2022-00005) 22 925 ezer Ft többletköltsége
* 2023. évi maradvány összege: - 2 663 ezer Ft.

**Közös Önkormányzati Hivatal költségvetésének véleményezése**

A hivatalt érintően az egyeztetések megtörténtek, eredményeként a feladatok ellátásához szükséges rendszeres és előre látható nem rendszeres kiadások fedezetét a költségvetés tartalmazza. A hivatal működéséhez a 6 település az előző évi mértékkel megegyező összegű hozzájárulással járul hozzá.

Az előző évekhez hasonlóan számba vettük a hivatali költségvetést befolyásoló tényezőket:

* a köztisztviselői béremelést,
* az árak növekedésének (infláció) hatását (postaköltség, egyéb szolgáltatások)
* a 2024. évben tervezett választások költségeit kiadási oldalon és annak támogatását bevételi oldalon, azonban a pontos összegek ismerete nélkül ez csak tervezet, később év közbeni módosítás szükséges.

**2024. évi költségvetési bevételek**

A költségvetés tervezett bevételi-kiadási főösszege 3 499 029 ezer Ft.

Az önkormányzat működési költségvetési bevételei az előterjesztés mellékletét képező rendelettervezet szerint 1 369 469 ezer Ft, a felhalmozási bevételei pedig 150 335 ezer Ft.

A feladatfinanszírozás alapján az állami támogatás (működés és ágazati feladatok támogatása) összege 600 233 ezer Ft, ez 54 869 ezer Ft-tal magasabb összeg, mint a korábbi évben. Az állami támogatások felhasználásáról jogcím szerint el kell számolni. Ezen bevételek egy része a Balatonföldvári Többcélú Kistérségi Társulás által működtetett intézményrendszert érinti (szociális feladatok, óvodai nevelés) 313 102 ezer Ft összegben, ez 32 016 ezer Ft-tal több, mint 2023-ban.

A helyi adók tekintetében a 2023. január 1. napjától életbe lépett építményadó mértékének emeléséből 2023-ban az elvárt 100 millió Ft többletbevétel realizálódott, 2024-ben sem számolunk kevesebbel. Az iparűzési adó 2023. évi bevétele 124 millió Ft volt. Az iparűzési adó mértékére vonatkozó „felezés” kivezetése miatt (az adómérték visszaáll 1%-ról 2%-ra) a 2024. évi költségvetésben már a 2023. évi teljesülés mértékével hasonló bevételi előirányzattal számolhatunk. (122,5 millió Ft)

A közterület bérbeadásából származó bevételek idén nem a működési bevételek között kerültek tervezésre a tavaly hatályba lépett közterületek használatáról szóló 13/2023. (V.26.) önkormányzati rendelet miatt, hanem az egyéb közhatalmi bevételek között. Ez a rendelet több szempont (városban való elhelyezkedés, m2) alapján szabályozza (rendelet 2. számú melléklete szerint) a kiszabandó használati díj mértékét. A leendő igények ismerete nélkül óvatos becsléssel terveztünk, melyet év közben fogunk korrigálni, amennyiben ez szükséges.

A tulajdonosi bevételek esetében figyelembe kellett venni, hogy nem realizálódnak azon bérleti díjak, melyek 2023-ban előre (5 évre) megfizetésre kerültek.

A 2024. évi költségvetés készítésével egyidejűleg a 2023. március 1-től alkalmazott intézményi térítési díjak is felülvizsgálásra kerültek. A 2024. évben étkezési térítési díj emelésével nem számoltunk.

Az önkormányzat 2024. január 1. napjától bejelentkezett az ÁFA törvény hatálya alá az ingatlan (ingatlanrész) bérbeadása, haszonbérbeadása tevékenységből származó bevételek kapcsán, ezért azon beruházások ÁFÁ-ja visszaigényelhetővé válik, mely beruházás megvalósítását követően olyan bevétel realizálódik, amelyből adófizetési kötelezettség keletkezik. Ez a Boldog Békeidők pályázatát és a tervezett vízi sporttelep megvalósítását érinti, a két beruházás kapcsán 2024. évben több mint 50 millió bevétel (visszaigényelhető ÁFA bevétel) várható.

A földvár-kártya szabályozásáról szóló rendelet módosítása révén a város kártya értékesítéséből 2023-ban 11 millió Ft többletbevétel realizálódott az azt megelőző évhez képest, ezt figyelembe véve terveztük meg a 2024-es évet is.

2023. decemberében döntött a testület, hogy a tulajdonát képező egyik gépjárművét értékesíti. A kialkudott vételár 2 400 ezer Ft.

Az elmúlt évben két alkalommal jelentettünk be vis maiort a partfal megrongálódása kapcsán. A Magyar Államkincstárhoz benyújtott igény alapján a két pályázatból összesen 67 335 ezer Ft támogatásra számítunk.

Ingatlan értékesítésből 70 millió Ft bevétel várható.

Az önkormányzat (a hivatallal együtt) 1 629 225 ezer Ft összegű maradvánnyal zárja a 2023. évet, melyből 921 millió Ft kötelezettséggel terhelt (Boldog Békeidők pályázat, iskola energetika pályázat).

Az 1490/2023.(XI.13.) Korm. határozat értelmében városunk 350 millió Ft összegű hitel felvételére jogosult, melyet 2024-ben tervezünk lehívni. Mindemellett amennyiben év közben szükségessé válik, a likviditás megőrzését folyószámlahitel felvételével kívánjuk biztosítani.

**2024. évi költségvetési kiadások**

Az önkormányzat működési célú költségvetési kiadásainak tervezett összege 1 736 677 ezer Ft, a fejlesztési célú költségvetési kiadások tervezett összege 1 656 967 ezer Ft, melyből 225 350 ezer Ft beruházási kiadás, 821 982 ezer Ft a felújítási kiadás.

A működési kiadások tekintetében a tavalyi évhez hasonlóan számításba vettük az inflációt (17,6%), valamint a minimálbér és garantált bérminimum emelésével (15% ill. 10%) is számolnunk kellett. A dologi kiadások között a beruházásokhoz kapcsolódó működésben jelentkező költségeket lehet kiemelni, úgy mint tervezési, közbeszerzési, műszaki ellenőrzési díjak (bruttó 146 millió Ft). Azonban az érintett beruházások kapcsán felmerült ezen költségek 60,9%-a (közel 89 millió Ft) támogatásból finanszírozott, nem igényelnek saját forrást. Az engedélyköteles beruházásokhoz kapcsolódó fordított áfa fizetési kötelezettség pedig 66 527 ezer Ft.

A szolidaritási hozzájárulás: 2024. évben ezen a jogcímen 12.843 ezer Ft lesz a fizetendő hozzájárulás összege, 2023-ban ez 4.756 ezer Ft volt. A növekedés oka a módosult iparűzési adóerő-képességgel magyarázható. *(A 22 000 forint feletti egy lakosra jutó iparűzési adóerő-képességgel rendelkező önkormányzat az egy lakosra jutó iparűzési adóerő-képességétől függő mértékű szolidaritási hozzájárulást teljesít a központi költségvetésnek. A szolidaritási hozzájárulás alapja az önkormányzat 1.3. pont szerinti iparűzési adóerő-képességet meghatározó adóalapja. A szolidaritási hozzájárulás teljesítése a nettó finanszírozás keretében történik.)*

A költségvetési bevételek között említett hitel kapcsán az új adósságot keletkeztető ügyletből eredő fizetési kötelezettségeket (törlesztés, kamat) csak a rendelkezésre tartást követően (2024. év második felében) szükséges teljesíteni. Ehhez a hitelhez kapcsolódó kalkulált kamatköltség 33 millió Ft, a törlesztés pedig 28 millió Ft.

A „háziorvosi ügyeleti ellátás” feladat 2023. októberében kikerült a társulásban ellátott feladatok köréből, ez több mint 15 millió megtakarítást eredményez az önkormányzatnak.

A pályázatok, folyamatban lévő és tervezett projektek, beruházások, felújítások listáját a költségvetési tervezet 3. melléklete tartalmazza.

A Hivatal költségvetésében figyelembe vettük, hogy az állam a minimálbér és garantált bérminimum emelkedése miatt a költségvetési törvény 20. § (4) bekezdése alapján 14,6 millió forinttal megnövelte a hivatal működési támogatását. Ezen összegű emelés elegendő a munkáltatói döntésen alapuló bérkorrekció megvalósítására a tavalyival azonos mértékű béremeléssel számolva.

A költségvetési rendeletben elkülönítetten szerepel az évközi többletigények, valamint az elmaradó bevételek pótlására szolgáló működési célú általános tartalék (120 000 ezer Ft).

A felhalmozási célú tartalék tervezett összege pedig 609 635 ezer Ft, mely a „Boldog Békeidők nyarai Balatonföldváron” pályázat 2025-26. évekre elhatárolt része.

A korábbi évek gyakorlatának megfelelően takarékos és reális tervezés alapján az önkormányzat gazdálkodása pozitív működési egyenleget mutat, mely megteremti a költségvetési működési bevételek felhalmozási célú kiadásokra való átcsoportosításának lehetőségét.

Az önkormányzati működés likviditására kiemelt figyelmet szükséges fordítani, a kötelező önkormányzati feladatok zökkenőmentességét biztosítani kell.

**ELŐZETES HATÁSVIZSGÁLATI LAP**

 **(a jogalkotásról szóló 2010. évi CXXX. törvény 17. §-a alapján)**

A rendelet-tervezetet beterjesztésének határideje: 2024.02.15.

|  |  |
| --- | --- |
| Rendelet-tervezet megnevezése | 2024. évi önkormányzati költségvetési rendelet |
| Társadalmi hatás | A helyi lakosság életminőségének javítása, alapvetős szolgáltatások biztosítása a költségvetési rendelet tervezetben szereplő, kötelező és önként vállalt önkormányzati feladatok megvalósítása által (pl. eü-i, szociális ellátórendszer működtetése, közfoglalkoztatás).  |
|  |  |
| Gazdasági, költségvetési hatás | A költségvetési rendelet tervezetben szereplő működési kiadások az önkormányzat, a közös hivatal és térségi intézményrendszer működtetését biztosítják. A rendelet tervezet, az önkormányzat költségvetési lehetőségeihez képest, tartalmaz felhalmozási célú kiadásokat is (részletesen a rendelet tervezet 3. sz. melléklete szerint). |
| Környezeti következmények | Nincsenek |
| Egészségi következmények | Nincsenek |
| Adminisztrációs terhek | Az adminisztrációs terhek az előkészítés során elsősorban a pénzügyi osztályon, megvalósítás során az önkormányzatnál, valamint a hivatali apparátusnál jelentkeznek. |
| A rendelet megalkotásának szükségessége | Jogszabályi kötelezettség (Államháztartásról szóló 2011. évi CXCV. törvény 24. § (3) bekezdés). |
| A jogalkotás elmaradásának várható következményei | Állami támogatás megvonása. |
|  A rendelet alkalmazásához szükséges |
| Személyi feltételek | Rendelkezésre állnak |
| Szervezeti feltételek | Rendelkezésre állnak |
| Tárgyi feltételek | Rendelkezésre állnak |
| Pénzügyi feltelek | Rendelkezésre állnak |

Kérem a Tisztelt Képviselő-testület döntését, hogy Balatonföldvár Város Önkormányzatának 2024. évi költségvetéséről szóló rendeletét alkossa meg, valamint kérem az alábbi kettő határozati javaslat elfogadására:

1. ***Balatonföldvár Város Önkormányzatának képviselő-testülete Magyarország gazdasági stabilitásáról szóló 2011. évi CXCIV. törvény (a továbbiakban: Gst.) 45. § (1) bekezdés a) pontjában kapott felhatalmazás alapján kiadott jogszabályban meghatározottak szerint az önkormányzat saját bevételeinek és*** ***a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek*** ***a költségvetési évet követő három évre várható összegét az alábbiak szerint állapja meg:***

 Ft-ban

|  |  |  |  |
| --- | --- | --- | --- |
| **Megnevezés** | **Sorszám** | **Tárgyév** | **Saját bevétel és adósságot keletkeztető ügyletből eredő fizetési kötelezettség a tárgyévet követő években** |
| **2024** | **1. évben (2025)** | **2. évben (2026)** | **3. évben(2027)** |
| **A** | **B** | **C** | **D** | **E** | **F** |
| Helyi adók | 01 | 532 000 000 | 533 000 000 | 533 000 000 | 533 000 000 |
| Tulajdonosi bevételek | 02 | 23 000 000 | 15 000 000 | 15 000 000 | 15 000 000 |
| Díjak, pótlékok, bírságok, települési adók | 03 | 6 820 000 | 7 000 000 | 7 000 000 | 7 000 000 |
| Immateriális javak, ingatlanok és egyéb tárgyi eszközök értékesítése | 04 | 72 700 000 | -  | -  | -  |
| Részesedések értékesítése és részesedések megszűnéséhez kapcsolódó bevételek | 05 | -  | -  | -  | -  |
| Privatizációból származó bevételek | 06 | -  | -  | -  | -  |
| Garancia- és kezességvállalásból származó megtérülések | 07 | -  | -  | -  | -  |
| **Saját bevételek (01+…+07)** | **08** | **634 520 000** | **555 000 000** | **555 000 000** | **555 000 000** |
| **Saját bevételek (08. sor) 50%-a** | **09** | **317 260 000** | **277 500 000** | **277 500 000** | **277 500 000** |
| **Előző év(ek)ben keletkezett tárgyévi fizetési kötelezettség (11+…+17)** | **10** | **82 706 000** | **77 911 000** | **73 327 000** | **68 746 000** |
| Hitelből eredő fizetési kötelezettség (tőke + kamat) | 11 | 82 706 000  | 77 911 000  | 73 327 000  | 68 746 000  |
| Kölcsönből eredő fizetési kötelezettség (tőke + kamat) | 12 | -  | -  | -  |  - |
| Hitelviszonyt megtestesítő értékpapír | 13 | -  | -  | -  |  - |
| Adott váltó | 14 | -  | -  | -  |  - |
| Pénzügyi lízing | 15 | -  | -  | -  |  - |
| Halasztott fizetés | 16 | -  | -  | -  |  - |
| Kezességvállalásból eredő fizetési kötelezettség | 17 | -  | -  | -  |  - |
| **Tárgyévben keletkezett, illetve keletkező, tárgyévet terhelő fizetési kötelezettség (19+…+25)** | **18** | **77 123 000** | **81 221 000** | **75 921 000** | **70 620 000** |
| Hitelből eredő fizetési kötelezettség (tőke + kamat) | 19 | 77 123 000 | 81 221 000 | 75 921 000 | 70 620 000 |
| Kölcsönből eredő fizetési kötelezettség (tőke + kamat) | 20 |  - | -  |  - |  - |
| Hitelviszonyt megtestesítő értékpapír | 21 |  - | -  |  - |  - |
| Adott váltó | 22 |  - | -  |  - |  - |
| Pénzügyi lízing | 23 |  - | -  |  - |  - |
| Halasztott fizetés | 24 |  - | -  |  - |  - |
| Kezességvállalásból eredő fizetési kötelezettség | 25 |  - | -  |  - |  - |
| **Fizetési kötelezettség összesen (10+18)** | **26** | **159 829 000** | **159 132 000** | **149 248 000** | **139 366 000** |
| **Fizetési kötelezettséggel csökkentett saját bevétel (09-26)** | **27** | **157 431 000** | **118 368 000** | **128 252 000** | **138 134 000** |

1. ***Balatonföldvár Város Önkormányzatának képviselő-testülete az önkormányzati alkalmazottak 2024. évi cafetéria juttatását Szép kártyára történő juttatás formájában, nettó 8.000 Ft/fő/hó összegben állapítja meg.***

Felelős: Holovits Huba polgármester

Határidő: 2024. február 29.

Balatonföldvár, 2024. február 15.

 Holovits Huba

 polgármester